# คู่มือ เครื่องมือแก้ไขค่าตั้ง

2547 Sun Microsystems
โครงการเอกสาร GNOME

อนุญาตให้ทำซ้ำ เผยแพร่ และ/หรือ ดัดแปลงเอกสารนี้ได้ ภายใต้เงื่อนไขของ GNU Free Documentation License (GFDL) รุ่น 1.1 หรือรุ่นถัดมารุ่นใด ๆ ที่เผยแพร่โดยมูลนิธิซอฟต์แวร์เสรี โดยไม่มี หัวข้อห้ามเปลี่ยน ไม่มี ข้อความปกหน้า และไม่มี ข้อความปกหลัง คุณสามารถอ่านสำเนาของ GFDL ได้จาก ลิงก์นี้ หรือในแฟ้ม COPYING-DOCS ที่เผยแพร่มาพร้อมกับคู่มือนี้"

คู่มือนี้ เป็นส่วนหนึ่งของชุดคู่มือ GNOME ที่เผยแพร่ภายใต้ GFDL ถ้าคุณต้องการเผยแพร่คู่มือนี้แยกต่างหากจากชุด คุณสามารถทำได้โดยเพิ่มสำเนาของสัญญาอนุญาตไปกับคู่มือ ตามที่อธิบายในข้อ 6 ของสัญญาอนุญาต

มีชื่อหลายชื่อที่บริษัทต่าง ๆ ใช้แยกความแตกต่างของผลิตภัณฑ์และบริการของตนจากบริษัทอื่น และอ้างเป็นเครื่องหมายการค้า ที่ใดก็ตามที่ชื่อเหล่านั้นปรากฏในเอกสารของ GNOME และสมาชิกโครงการเอกสาร GNOME ได้รับทราบเกี่ยวกับเครื่องหมายการค้าเหล่านั้น ชื่อเหล่านั้นจะเขียนด้วยตัวพิมพ์ใหญ่ หรือขึ้นต้นด้วยตัวพิมพ์ใหญ่

เอกสารนี้และฉบับดัดแปลงของเอกสารนี้ เผยแพร่ภายใต้เงื่อนไขของ GNU FREE DOCUMENTATION LICENSE พร้อมด้วยความเข้าใจในสิ่งต่อไปนี้:

1. เอกสารนี้ เผยแพร่ตามสภาพที่เป็น โดยไม่มีการรับประกันใด ๆ ทั้งสิ้น ไม่ว่าจะโดยชัดแจ้งหรือโดยนัย ซึ่งรวมถึงโดยไม่ได้จำกัดเพียงการรับประกันว่าเอกสารนี้หรือฉบับดัดแปลงของเอกสารนี้จะปลอดจากข้อผิดพลาดที่อาจเรียกร้องความเสียหายได้ หรือเหมาะกับวัตถุประสงค์เฉพาะใด ๆ หรือไม่มีการละเมิดสิทธิ์ ความเสี่ยงทั้งหมดเกี่ยวกับคุณภาพ ความถูกต้อง และประสิทธิภาพของเอกสารนี้หรือฉบับดัดแปลงของเอกสารนี้ อยู่ที่ตัวคุณ หากมีการพิสูจน์พบว่าเอกสารนี้หรือฉบับดัดแปลงมีข้อบกพร่องในแง่ใด ๆ ก็ตาม คุณ (ไม่ใช่ผู้เขียนเริ่มแรก หรือผู้ร่วมสมทบใด ๆ) จะรับภาระค่าใช้จ่ายของการให้บริการ การซ่อมแซมหรือแก้ไขที่จำเป็น คำปฏิเสธความรับผิดชอบเกี่ยวกับการรับประกันนี้ เป็นส่วนสำคัญของสัญญาอนุญาตนี้ ไม่อนุญาตให้ใช้เอกสารนี้หรือฉบับดัดแปลงของเอกสารนี้ นอกจากจะอยู่ภายใต้คำปฏิเสธความรับผิดชอบนี้ และ

2. ไม่มีสภาวะใดและทฤษฎีทางกฎหมายใด ไม่ว่าจะในการล่วงละเมิด (รวมถึงการละเลย), ในสัญญา หรืออื่น ๆ ที่ผู้เขียน ผู้เขียนเริ่มแรก ผู้ร่วมสมทบใด ๆ หรือผู้เผยแพร่เอกสารนี้หรือฉบับดัดแปลง หรือผู้สนับสนุนแก่กลุ่มคนดังกล่าว จะมีภาระผูกพันต่อบุคคลใดในความเสียหายโดยตรง โดยอ้อม โดยพิเศษ โดยบังเอิญ หรือโดยผลพวง ของสิ่งใด รวมถึงโดยไม่จำกัดเพียงความเสียหายในเรื่องความสูญเสียเจตนาดี การสะดุดของงาน ความล้มเหลวหรือการทำงานผิดพลาดของคอมพิวเตอร์ หรือความเสียหายหรือความสูญเสียอื่นใดทั้งหมด ที่เกิดขึ้นจาก หรือเกี่ยวข้องกับการใช้เอกสารนี้หรือฉบับดัดแปลง แม้กลุ่มบุคคลเหล่านั้นจะได้รับทราบความเป็นไปได้ของความเสียหายดังกล่าวก็ตาม

Sun ทีมเอกสาร GNOME
Sun Microsystems
Angela Boyle
โครงการเอกสาร GNOME
Shaun McCance
โครงการเอกสาร GNOME

เครื่องมือแก้ไขค่าตั้ง สามารถใช้เปลี่ยนตัวเลือกที่ใช้โดยโปรแกรมต่าง ๆ อันอาจตั้งค่าผ่านกล่องโต้ตอบปรับแต่งของโปรแกรมได้

รุ่น 2.8
กันยายน 2547

โครงการเอกสาร GNOME

โครงการเอกสาร GNOME

ยังไม่ตรวจทาน

รุ่น 2.1
สิงหาคม 2547

ทีมเอกสาร GNOME ของ Sun

โครงการเอกสาร GNOME

รุ่น 2.0.1
มกราคม 2547

ทีมเอกสาร GNOME ของ Sun

โครงการเอกสาร GNOME

คู่มือนี้อธิบายเครื่องมือแก้ไขค่าตั้ง รุ่น 2.8

ข้อเสนอแนะ

หากพบปัญหาหรือมีข้อเสนอแนะสำหรับ โปรแกรมเครื่องมือแก้ไขค่าตั้ง หรือเกี่ยวกับคู่มือนี้ กรุณาแจ้งให้เราทราบ ตามขั้นตอนใน หน้าเสนอแนะ GNOME

## เกริ่นนำ

เดสก์ท็อป GNOME และโปรแกรมอีกมากมายใช้ GConf เก็บข้อมูลการปรับแต่งของผู้ใช้และข้อมูลการตั้งค่าของระบบ GConf เป็นศูนย์กลางเก็บข้อมูลในการปรับแต่งค่า ทำให้ง่ายสำหรับผู้ใช้และผู้ดูแลระบบในการจัดการการตั้งค่า ดูข้อมูลเพิ่มเติมเกี่ยวกับ GConf ได้ที่ คู่มือผู้ดูแลระบบ GNOME

เครื่องมือแก้ไขค่าตั้ง อนุญาตให้ผู้ใช้แก้ไขค่าปรับแต่งของเดสก์ท็อป GNOME ทั้งหมด และโปรแกรมใด ๆ ที่ใช้ GConf ได้ นอกจากนี้ ผู้ดูแลระบบยังสามารถใช้ เครื่องมือแก้ไขค่าตั้ง ตั้งค่าปริยาย และค่าบังคับที่จะให้มีผลต่อผู้ใช้ทั้งหมดได้ด้วย

การเก็บค่าปรับแต่งใน GConf เป็นการจัดระบบตามลำดับชั้นของคีย์ แต่ละคีย์มีค่ากำกับซึ่งระบุค่าสำหรับการปรับแต่งนั้น ๆ ตัวอย่างเช่น คีย์ `/apps/glines/preferences/ball_theme` จะเก็บรูปแบบลูกแก้วที่ใช้ในเกม หยิบห้า

เครื่องมือแก้ไขค่าตั้ง ให้อำนาจคุณในการแก้ไขการตั้งค่าจากแหล่งที่มาโดยตรง ถ้าคุณไม่มีประสบการณ์ในการใช้งาน ก็ไม่ควรใช้ เครื่องมือแก้ไขค่าตั้ง ในการปรับแต่งเดสก์ท็อป GNOME แต่ควรใช้เครื่องมือปรับแต่งต่าง ๆ ในเดสก์ท็อป GNOME แทน ดูข้อมูลเพิ่มเติมเกี่ยวกับวิธีใช้เครื่องมือปรับแต่งได้ที่ คู่มือผู้ใช้เดสก์ท็อป GNOME รุ่นล่าสุดสำหรับแพลตฟอร์มของคุณ

## เริ่มใช้โปรแกรม

### การเปิดใช้เครื่องมือแก้ไขค่าตั้ง

คุณสามารถเปิด เครื่องมือแก้ไขค่าตั้ง ได้ด้วยวิธีต่าง ๆ ต่อไปนี้:

เมนู โปรแกรม

  เลือก เครื่องมือระบบ เครื่องมือการแก้ไขค่าตั้ง.

  ผู้จัดแจกบางเจ้าอาจซ่อนเมนูนี้ไว้ ในกรณีนี้ ให้ใช้วิธีที่สองแทน

บรรดทัดคำสั่ง

  เรียกคำสั่งต่อไปนี้: `gconf-editor`

### เมื่อคุณเปิดใช้เครื่องมือแก้ไขค่าตั้ง

เมื่อคุณเปิดใช้ เครื่องมือแก้ไขค่าตั้ง จะปรากฏหน้าต่างต่อไปนี้

หน้าต่าง เครื่องมือแก้ไขค่าตั้ง

แสดงหน้าต่าง GConf Editor ชี้ส่วนประกอบ: ช่องแผนผังรูปต้นไม้, ช่องแก้ไขค่า, ช่องคำอธิบายประกอบ

หน้าต่าง เครื่องมือแก้ไขค่าตั้ง จะมีช่องต่าง ๆ ต่อไปนี้:

ช่องแผนผังรูปต้นไม้

  ช่วยคุณท่องดูลำดับชั้นของคีย์ใน GConf ใช้ช่องนี้เลือกแสดงคีย์ที่คุณต้องการแก้ไขในช่องแก้ไขค่า ช่องแผนผังรูปต้นไม้จะอยู่ทางด้านซ้ายของหน้าต่าง

ช่องแก้ไขค่า

  แสดงคีย์ของ GConf ที่เลือกไว้ในช่องแผนผังรูปต้นไม้ ใช้ช่องนี้เพื่อเลือกคีย์ที่คุณต้องการแก้ไข รวมทั้งแก้ไขค่าของคีย์ ช่องแก้ไขค่าจะอยู่ในส่วนบนของฝั่งขวาของหน้าต่าง

  ไอคอนที่อยู่ข้างคีย์ในช่องแก้ไขค่าจะบ่งบอกว่าคุณสามารถป้อนค่าชนิดใดได้สำหรับคีย์นั้น ๆ ตัวอย่างเช่น ไอคอนรูปกาเครื่องหมายข้างคีย์ `/system/http_proxy/use_http_proxy` จะบ่งบอกว่าคุณสามารถป้อนค่าบูลีน (จริงหรือเท็จ) สำหรับคีย์นี้ได้ ดูข้อมูลเพิ่มเติมสำหรับไอคอนแต่ละแบบได้ที่

ช่องคำอธิบายประกอบ

  แสดงคำอธิบายประกอบสำหรับคีย์ที่เลือกอยู่ ใช้ช่องนี้เพื่ออ่านข้อมูลเพิ่มเติมเกี่ยวกับคีย์ปรับแต่งของ GConf

ช่องผลลัพธ์ (ไม่ได้แสดง)

  ใช้ดูผลลัพธ์ของการค้นหา หรือไล่ดูรายชื่อของคีย์ที่คุณดูล่าสุด ส่วนอื่น ๆ ทั้งหมดของหน้าต่างจะแสดงข้อมูลของคีย์ที่คุณเลือกในช่องนี้ ช่องผลลัพธ์จะปรากฏที่ด้านล่างของหน้าต่าง เมื่อคุณสั่งแสดงรายชื่อคีย์ล่าสุด หรือค้นหาคีย์

## การทำงานกับหน้าต่าง

### การเปิดหน้าต่างใหม่

หน้าต่างที่คุณสามารถเปิดได้ใน เครื่องมือแก้ไขค่าตั้ง มี 3 รูปแบบ: ค่าตั้ง, ค่าปริยาย, และ ค่าบังคับ ค่าที่ เครื่องมือแก้ไขค่าตั้ง จะตั้งจะขึ้นอยู่กับชนิดของหน้าต่างที่คุณเปิด คุณสามารถเปิดหน้าต่างแต่ละแบบกับรายการที่เหมาะสมได้จากรายการใต้เมนู แฟ้ม

เนื่องจากการตั้งค่าในหน้าต่าง ค่าปริยาย และ ค่าบังคับ จะมีผลต่อผู้ใช้เครื่องทั้งหมด จึงมีผู้ดูแลระบบเท่านั้นที่สามารถใช้หน้าต่างชนิดเหล่านี้ได้ ในการเปลี่ยนค่าปรับแต่งของคุณ คุณควรใช้หน้าต่าง ค่าตั้ง เท่านั้น

ค่าตั้ง

  คุณสามารถใช้หน้าต่าง ค่าตั้ง ในการตั้งค่าปรับแต่งส่วนตัวของคุณ การเปลี่ยนค่าในหน้าต่าง ค่าตั้ง จะมีผลต่อเดสก์ท็อปของคุณเท่านั้น และคุณไม่สามารถเปลี่ยนค่าตั้งที่ผู้ดูแลระบบกำหนดเป็นค่าบังคับได้

ค่าปริยาย

  ถ้าคุณเป็นผู้ดูแลระบบ คุณสามารถใช้หน้าต่าง ค่าปริยาย กำหนดค่าตั้งปริยายสำหรับผู้ใช้ทั้งหมดได้ ถ้าผู้ใช้ไม่ได้ตั้งค่าของคีย์ ค่าที่จะใช้จะมาจากค่าปริยายนี้ และผู้ใช้สามารถตั้งค่าทับค่าปริยายได้เสมอ

ค่าบังคับ

  ถ้าคุณเป็นผู้ดูแลระบบ คุณสามารถใช้หน้าต่าง ค่าบังคับ กำหนดค่าตั้งบังคับสำหรับผู้ใช้ทั้งหมดได้ และเมื่อได้กำหนดค่าบังคับสำหรับคีย์ใดแล้ว ผู้ใช้จะไม่สามารถเปลี่ยนค่าคีย์นั้นได้อีก วิธีนี้สามารถใช้จำกัดการใช้งานตัวเลือกบางอย่างได้

### การปิดและการออก

คุณสามารถปิดหน้าต่าง เครื่องมือแก้ไขค่าตั้ง ได้ โดยเลือกเมนู แฟ้ม ปิดหน้าต่าง ในหน้าต่างที่ต้องการปิด หากต้องการปิดหน้าต่าง เครื่องมือแก้ไขค่าตั้ง ทั้งหมด และออกจากโปรแกรมโดยสมบูรณ์ ก็เลือกเมนู แฟ้ม ออก ในหน้าต่าง เครื่องมือแก้ไขค่าตั้ง หน้าต่างใดก็ได้

## การทำงานกับคีย์

คีย์คือวิธีการเปิดหาค่า ค่าปรับแต่งทุก ๆ ค่าที่เก็บใน GConf จะถูกกำหนดให้กับคีย์ โปรแกรมที่ใช้ GConf จะอ่านค่าของคีย์ต่าง ๆ เพื่อกำหนดหน้าตาและพฤติกรรมของตัวโปรแกรมเอง เมื่อคุณเปลี่ยนค่าบางอย่างใน การปรับแต่ง ของโปรแกรม คุณก็กำลังเปลี่ยนค่าที่เชื่อมโยงกับคีย์ใดคีย์หนึ่งใน GConf นั่นเอง

### การคัดลอกชื่อคีย์

การคัดลอกชื่อคีย์ไปยังคลิปบอร์ด ทำได้โดยเลือกชื่อคีย์ที่คุณต้องการคัดลอกในช่องแก้ไขค่า แล้วเลือกเมนู แก้ไข คัดลอกชื่อคีย์ จากนั้น คุณสามารถแปะชื่อคีย์ลงในโปรแกรมอื่นใดก็ได้

### การดูชื่อคีย์ล่าสุด

การดูชื่อคีย์ล่าสุด ทำได้โดยเลือกเมนู แก้ไข รายชื่อคีย์ล่าสุด การกระทำนี้จะเปิดช่องผลลัพธ์ที่ด้านล่างของหน้าต่างปัจจุบัน คุณสามารถเลื่อนดูรายชื่อผลลัพธ์ได้ด้วยการเลื่อนแถบเลื่อนขี้นลง หรือใช้ปุ่มลูกศร เมื่อเลือกรายการในรายชื่อ ข้อมูลของคีย์หรือโฟลเดอร์ที่เลือกจะปรากฏในส่วนอื่น ๆ ทั้งหมดของหน้าต่าง

การดูคีย์ล่าสุดมีประโยชน์เมื่อคุณต้องการกลับไปยังคีย์ที่เพิ่งเปลี่ยนไป แต่จำไม่ได้ว่าอยู่ที่ไหน

อาจต้องการภาพหน้าจอ โดยเฉพาะปุ่มปิด, คัดลอก, และล้างที่อยู่ในช่องผลลัพธ์ ควรจะขยายความ

### การแก้ไขค่าของคีย์

ไอคอนที่อยู่ถัดจากชื่อคีย์ จะแสดงชนิดของค่าที่คีย์จะรับ ดูข้อมูลเพิ่มเติมเกี่ยวกับไอคอนแต่ละแบบได้ที่ ขั้นตอนการแก้ไขค่าของคีย์คือ:

- ใช้ช่องแผนผังรูปต้นไม้เลือกคีย์ที่คุณต้องการแก้ไข เพื่อแสดงในช่องแก้ไขค่า

- เลือกคีย์ที่จะแก้ไขในช่องแก้ไขค่า

- การเปลี่ยนค่าของคีย์เลขจำนวนเต็มหรือคีย์ข้อความ ให้คลิกในคอลัมน์ ค่า ของคีย์ แล้วพิมพ์ค่าใหม่สำหรับคีย์นั้น หรืออีกวิธีหนึ่ง คุณสามารถคลิกขวาบนคีย์ แล้วเลือก แก้ไขคีย์ จากเมนูที่ผุดขึ้น

  การเปลี่ยนค่าของคีย์บูลีน ให้คลิกในคอลัมน์ ค่า ของคีย์ เพื่อกาหรือเลิกกากล่องกา หรืออีกวิธีหนึ่ง คุณสามารถคลิกขวาบนคีย์ แล้วเลือก แก้ไขคีย์ จากเมนูที่ผุดขึ้น

  การเปลี่ยนค่าของคีย์ที่เป็นรายชื่อ ให้คลิกขวาบนคีย์ แล้วเลือก แก้ไขคีย์ จากเมนูที่ผุดขึ้น กล่องโต้ตอบ แก้ไขคีย์ จะแสดงรายชื่อของค่าสำหรับคีย์นั้น คุณสามารถใช้กล่องโต้ตอบนี้แก้ไขค่าแต่ละค่าในรายชื่อ หรือเพิ่มหรือลบค่าในรายชื่อได้ รวมทั้งย้ายลำดับของค่าขึ้นหรือลงในรายชื่อ

ผู้ดูแลระบบของคุณอาจจำกัดการแก้ไขคีย์บางคีย์ โดยกำหนดค่าบังคับไว้ ถ้าคีย์ที่เลือกมีการกำหนดค่าบังคับไว้ คุณจะไม่สามารถแก้ไขค่าได้ และช่องคำอธิบายประกอบจะแสดงข้อความว่า คีย์นี้ไม่สามารถเขียนได้

## การหาคีย์แบบรวดเร็ว

ในการหาตำแหน่งของคีย์แบบรวดเร็ว เครื่องมือแก้ไขค่าตั้ง ให้คุณค้นหาชื่อคีย์ GConf ที่ต้องการได้ นอกจากนี้ คุณยังสามารถใช้ที่คั่นหน้าช่วยในการหาไดเรกทอรีของคีย์ที่คุณต้องใช้บ่อย ๆ ได้เช่นกัน

### การใช้ที่คั่นหน้า

การเข้าถึงตำแหน่งไดเรกทอรีในที่คั่นหน้าของคุณ ให้เลือกตำแหน่งที่ตั้งจากเมนู ที่คั่นหน้า และคุณสามารถเพิ่มหรือลบไดเรกทอรีในเมนู ที่คั่นหน้า ของคุณได้

การเพิ่มที่คั่นหน้า ให้เลือกตำแหน่งที่ตั้งที่คุณต้องการคั่นหน้าในช่องแผนผังรูปต้นไม้ แล้วเลือกเมนู ที่คั่นหน้า เพิ่มที่คั่นหน้า

ขั้นตอนการลบที่คั่นหน้าคือ:

- เลือกเมนู ที่คั่นหน้า แก้ไขที่คั่นหน้า

- เลือกที่คั่นหน้าที่ต้องการลบในกล่องโต้ตอบ แก้ไขที่คั่นหน้า แล้วคลิกปุ่ม ลบ

- คลิกปุ่ม ปิด

### การค้นหาคีย์

ขั้นตอนการค้นหาคีย์คือ:

- เลือกเมนู แก้ไข หา

- พิมพ์คำที่ต้องการค้นหาในช่อง ค้นหา คุณสามารถเลือกเพิ่มเติมในกล่องกา ค้นหาชื่อคีย์ด้วย และ ค้นหาค่าคีย์ด้วย ก็ได้ ถ้าไม่ได้เลือกกล่องกาเหล่านี้ การค้นหาจะหาในส่วนชื่อโฟลเดอร์อย่างเดียว การเลือกกล่องกาจะขยายขอบเขตการค้นหา

- คลิกปุ่ม หา

ผลลัพธ์จากการค้นหาจะปรากฏในช่องผลลัพธ์ การเลื่อนดูรายชื่อผลลัพธ์ อันดับแรกให้เลือกที่ช่องผลลัพธ์ดังกล่าว จากนั้น คุณสามารถเลื่อนดูผลลัพธ์โดยเลื่อนแถบเลื่อนขี้นลง หรือใช้ปุ่มลูกศรก็ได้ เมื่อเลือกคีย์หรือโฟลเดอร์ ข้อมูลของสิ่งที่เลือกจะปรากฏในส่วนอื่น ๆ ทั้งหมดของหน้าต่าง

อาจต้องการภาพหน้าจอ โดยเฉพาะปุ่มปิด, คัดลอก, และล้างที่อยู่ในช่องผลลัพธ์ ควรจะขยายความ

## ค่าปริยายและค่าบังคับ

ถ้าคุณเป็นผู้ดูแลระบบ คุณสามารถตั้งค่าปริยายและค่าบังคับใน GConf ได้ ซึ่งจะมีผลต่อผู้ใช้ทั้งหมด ค่าปริยายจะเป็นค่าที่ถูกใช้เมื่อผู้ใช้ไม่ได้ตั้งค่าอะไร และผู้ใช้สามารถตั้งค่าทับได้เสมอ ส่วนค่าบังคับจะเป็นค่าที่ถูกใช้เสมอกับผู้ใช้ทั้งหมด และไม่สามารถตั้งค่าทับได้

คุณสามารถใช้หน้าต่าง ค่าปริยาย และหน้าต่าง ค่าบังคับ แก้ไขและลบค่าปริยายและค่าบังคับได้ หน้าต่าง ค่าปริยาย และหน้าต่าง ค่าบังคับ จะแสดงเฉพาะค่าตั้งที่ได้กำหนดเป็นค่าปริยายหรือค่าบังคับไว้เท่านั้น คุณไม่สามารถใช้หน้าต่างเหล่านี้สร้างค่าปริยายและค่าบังคับขึ้นมาใหม่ได้ แต่คุณสามารถเลือกกำหนดค่าตั้งจากหน้าต่าง ค่าตั้ง ให้เป็นค่าปริยายหรือค่าบังคับได้

การเปิดหน้าต่าง ค่าปริยาย ให้เลือกเมนู แฟ้ม หน้าต่างค่าปริยายใหม่ การเปิดหน้าต่าง ค่าบังคับ ให้เลือกเมนู แฟ้ม หน้าต่างค่าบังคับใหม่

### การสร้างค่าตั้งปริยาย

ขั้นตอนการสร้างค่าตั้งปริยายคือ:

- ในหน้าต่าง ค่าตั้ง ใช้ช่องแผนผังรูปต้นไม้เลือกคีย์ที่คุณต้องการตั้งค่าปริยาย

- คลิกขวาที่คีย์และเลือก ตั้งเป็นค่าปริยาย จากเมนูที่ผุดขึ้น

### การสร้างค่าตั้งบังคับ

ขั้นตอนการสร้างค่าตั้งบังคับคือ:

- ในหน้าต่าง ค่าตั้ง ใช้ช่องแผนผังรูปต้นไม้เลือกคีย์ที่คุณต้องการตั้งค่าบังคับ

- คลิกขวาที่คีย์และเลือก ตั้งเป็นค่าบังคับ จากเมนูที่ผุดขึ้น

### การแก้ไขและการลบค่าปริยายและค่าบังคับ

คุณสามารถใช้หน้าต่าง ค่าปริยาย และหน้าต่าง ค่าบังคับ แก้ไขและลบค่าปริยายและค่าบังคับได้ การแก้ไขค่าปริยายหรือค่าบังคับ ให้ใช้หน้าต่างที่เหมาะสมแก้ไขคีย์ในหน้าต่าง ค่าตั้ง ดูข้อมูลเพิ่มเติมสำหรับการแก้ไขคีย์ได้ที่

ขั้นตอนการลบค่าปริยายหรือค่าบังคับคือ:

- ในหน้าต่างที่เหมาะสม ใช้ช่องแผนผังรูปต้นไม้เลือกคีย์ที่คุณต้องการลบออกจากค่าปริยายหรือค่าตั้งบังคับ

- คลิกขวาที่คีย์และเลือก ล้างค่าคีย์ จากเมนูที่ผุดขึ้น

## ไอคอนและชนิดของคีย์

ไอคอนที่อยู่ข้างคีย์ในช่องแก้ไขค่าจะบ่งบอกว่าคุณสามารถป้อนค่าชนิดใดได้สำหรับคีย์นั้น ๆ รายชื่อต่อไปนี้จะแสดงไอคอนที่เป็นไปได้ และชนิดของค่าที่ไอคอนนั้น ๆ บ่งชี้

คีย์บูลีน

  สามารถเป็นค่าจริงหรือเท็จอย่างใดอย่างหนึ่ง เครื่องมือแก้ไขค่าตั้ง จะมีกล่องกาสำหรับคีย์ชนิดนี้

คีย์ตัวเลข

  สามารถเก็บตัวเลขได้ คีย์เหล่านี้เป็นได้ทั้งจำนวนเต็มหรือตัวเลขทศนิยม (เศษส่วน)

คีย์ข้อความ

  สามารถเก็บข้อความได้

คีย์ schema

  ใช้เก็บคำอธิบายประกอบคีย์อื่น ๆ คำอธิบายสำหรับแต่ละคีย์จะเก็บในคีย์แยกต่างหาก ซึ่งโดยทั่วไปจะอยู่ภายใต้ไดเรกทอรี `/schemas` โดยปกติผู้ใช้และผู้ดูแลระบบจะไม่จำเป็นต้องทำงานผ่านคีย์ schema โดยตรง

คีย์รายชื่อ

  เป็นรายชื่อไม่จำกัดจำนวนสมาชิก สมาชิกแต่ละตัวในรายชื่อจะต้องเป็นชนิดเดียวกัน และเป็นชนิดพื้นฐาน คือบูลีน ตัวเลข หรือข้อความ อย่างใดอย่างหนึ่งเท่านั้น

คีย์จับคู่

  สามารถเก็บค่าได้สองค่า โดยค่าทั้งสองต้องเป็นชนิดพื้นฐานเท่านั้น แต่ไม่จำเป็นต้องเป็นชนิดเดียวกัน ขณะนี้ เครื่องแก้ไขค่าตั้ง ยังไม่สามารถแก้ไขคีย์จับคู่ได้

ว่าง

  ใช้เมื่อ เครื่องมือแก้ไขค่าตั้ง ไม่เข้าใจชนิดของคีย์นั้น ขณะนี้ ไอคอนว่างจะใช้สำหรับคีย์จับคู่เช่นกัน

GConf Editor